Lav et referat af nedenstående tekst:

Tekst:
Torben Jensen er indehaver af vagtselskabet R4Y Protect. Egentlig skabte han sit firma for at holde øje med byggepladser om natten, men på en bestemt byggeplads ændrede opgaven pludselig karakter. - Da byggeriet af Idrætsbyen i Aalborg var i fuld gang, begyndte der at flytte unge mennesker ind i boligerne, og så blev vi hurtigt en slags reserveforældre for dem, siger Torben Jensen, direktør i R4Y Protect. For Himmerland Boligforening er der god fornuft i at hyre en vagtmand til at holde særligt øje med ungdomsboligerne. Direktør Ole Nielsen siger: - Tidligere var der typisk en voksen, der boede på kollegierne sammen med de unge, men sådan er konceptet ikke i dag. Vi har brug for nogen til at påtage sig faderrollen og den opgave udliciterer vi så til R4Y Protect. Vagtselskabet understreger at de ikke løser politiopgaver, men mere opfatter sig som sparringspartnere med de unge beboere. - Vi kan godt skælde ud, og sige at nu slutter festen, men vi kan også tage en snak med de unge og grine af episoden dagen efter, siger Torben Jensen. R4Y regner med at overvågning af ungdomsboliger bliver et mere permanent arbejdsområde i fremtiden, og Himmerland Boligforening er enig. - Jeg tror det er en generel udvikling i samfundet, at man prioriterer, at der bliver holdt øje med en, og det er bestemt ikke en opgave for politiet, siger Ole Nielsen, direktør i Himmerland Boligforening.

Referat:
Himmerland Boligforening har succes med at hyre et vagtfirma til at skabe tryghed ved sine ungdomsboliger.